সব মা-বাবার স্বপ্ন থাকে তাঁর ছেলেমেয়ে শীর্ষস্থানীয় একটি কলেজ বা বিশ্ববিদ্যালয়ে পড়ালেখা করবে এবং এরপর চাকরি করবে ভালো কোনো জায়গায়। তবে বাবা-মার এই প্রত্যাশা পূরণ করার জন্য বাচ্চাদের প্রথমে যা করতে হয় তা হলো স্কুলে ভালো রেজাল্ট করা। অনেক অভিভাবক ভালো গ্রেডের জন্য সন্তানের উপর প্রতিনিয়ত চাপ দেন, তাদের মানসিক বা শারীরিক অবস্থার কথা চিন্তা না করেই। কিন্তু বিশেষজ্ঞদের মতে এই চাপ হতে পারে সন্তানের সামাজিক, শারীরিক ও মানসিক স্বাস্থ্যের জন্য ভীষণ ক্ষতিকারক।